钦定古今图书集成/明伦汇编/闺媛典/第197卷 > 程千金妻汪氏
## 钦定古今图书集成/明伦汇编/闺媛典/第197卷 > 程千金妻汪氏

按《婺源县志》：“汪氏，名福金，城西程千金妻。年二十七
夫亡，遗孤应轸甫一岁，氏摩其顶曰：‘吾不难从尔父
于地下，惧人鱼肉若也’。及轸，就外傅，归必篝灯躬纺，
而益课之。寡姑王氏严而难犯，氏婉事务得其欢。轸
补弟子员，数试留都，谆谆以克光祖父为嘱。卒年六
十有二。”